ወይዘሪት ብርቱኳን ሚደቅሳ ኣካቢት እቲ ቦርድ ኮይና፤ ኣበራ ደገፉ (ዶ/ር)፣ ብዙወርቅ ከተተ (ወ/ት) ፣ ኣይተ ውብሽት ኣየለን ጌታሁን ካሳን (ዶ/ር) ኣባላት እቲ ቦርድ እዮም። ብርቱካን ሚደቅሳ- ኣካቢት ቦርድ ካልኣይ ዲግሪኣ ብምሕደራ ህዝቢ ካብ ዩኒቨርሲቲ ሃርቫርድ ረኺባ። ኣብ ኢትዮጵያ ዳኛ ፌደራል ቤት ፍርዲ ኮይና ኣገልጊላ እያ። ጠቕሊላ ናብ ደገ ቅድሚ ምኻዳ ድማ ኣባል ሓደ ፖለቲካዊ ውድብ ብምዃን ትነጥፍ ምንባራ ይፍለጥ። ኣብ ኢትዮጵያ ብ1997 ንዝተኻየደ ሃገራዊ መረጻ ስዒቡ ብዝተፈጠረ ዘይምርግጋእ ብተደጋጋሚ ተኣሲራ ነይራ። ናይ ዕድመ ልክዕ ማእሰርቲ'ውን ተፈሪድዋ። ካብ ማእሰርቲ ምስተፈትሐት ከኣ ናብ ኣሜሪካ ብምኻድ ዝተፈላለዩ መጽናዕትታት ኣካይዳ። ብድሕሪ ናይ 7 ዓመት ናብራ ስደት ኣብ 2011 ኣ.ኢ ናብ ኢትዮጵያ ዝተመለሰት ወይዘሪት ብርቱኳን ንቦርድ መረጻ ኢትዮጵያ ክትመርሕ ተሸይማ። ውብሸት ኣየለ - ምኽትል ኣካቢ ቦርድ ኣቶ ውብሸት ኣየለ ካብዩኒቨርሲቲ አዲስ አበባ ብሕጊ ተመሪቑ። ኣብ ላዕለዋይ ቤት ፍርዲ ፌዴራል ድማ ብዳኝነት ኣገልጊሉ። ጸኒሑ ግን ካብ ዳኝነት ብምውጻእ ናይ ብሕቱ (ውልቁ) ትካል ከፊቱ ብኣማኻሪ ሕግን ጠበቓነትን ሰሪሑ። ንሱ ንቦርድ መረጻ ኢትዮጵያ ብምምኻር፣ ንመድረኻት ዘተ ውድባት ፖለቲካ ብምትሕብባር ከምኡ'ውን ኣብ ዝተፈላለዩ ንጥፈታት እቲ ቦርድ ብሞይኡ ተሳትፎ ክገብር ጸኒሑ እዩ። ኣብ ሲቪክ ማሕበራትን ካልኦት ማሕበራዊ ምንቅስቓሳትን ድማ ዝለዓለ ተሳትፎ ከምዝገብር ይግለጽ። ኣበራ ደገፋ (ዶ/ር) - ኣባል ቦርድ ኣብ ዩኒቨርሲቲ ኣዲስ ኣበባ ፕሮፌሰር ሕጊ እዩ። ካብቲ ዩኒቨርሲቲ ከኣ ብሶሻል ወርክን ሶሻል ዴቨሎፕመንትን ዶክትሬት ዲግሪኡ ረኺቡ። ብተወሳኺ ድማ ኔዘርላንድስ ኣብ ዝርከብ 'ኢንስቲትዩት ፎር ሶሻል ስተዲስ' ብዓለም ለኸ ሕግን ልምዓትን ተመሪቑ። ኣብ ዩኒቨርሲቲ ኣዲስ ኣበባ ብመምህርነት ካብ ምግልጋል ብተወሳኺ ኣብ ዝተፈላለዩ ሓላፍነታት ስራሕ ከምዘገልገለ ዝዝረበሉ ዶክተር ኣበራ፤ ኣብ ሚንስትሪ ፍትሒ ጉባኤ ምምሕዳር ጠበቓታትን ኦሮሚያ ናይ ሕጊ ጆርናልን ብኣባልነት ቦርድ ሰሪሑ። ኣባል ቦርድ መረጻ ኮይኑ ናብ መዝነት ቅድሚ ምምፍኡ ኣብ ዋና ዓቃቢ ሕጊ ኢትዮጵያ ኣማኻሪ ጉዳያት ፍትሒ ከምኡ'ውን ኣባል ኮሚሽን ምምሕዳር ወሰንን ጉዳያት መንነትን ኮይኑ ነይሩ። ብዙወርቅ ከተተ (ወ/ሪት) - ኣባል ቦርድ ብስነ-ቋንቋ ካልኣይ ዲግሪ ዘለዋ ብዙወርቅ ኣብ ኩባ ሃቫና ዝርከብ ዩኒቨርሲቲ ኣብ ክፍሊ ትምህርቲ ናይ ደገ ቋንቋታት'ያ ትምህርታ ተኸታቲላ። ኣብ ዝተፈላለዩ ኣብያተ ዕዮ ኣገልጊላ እያ። ኮሚሽን ምክልኻል ሓደጋን ቅድመ ድልውነትን፣ ቴለቪዥን ኢትዮጵያን ኣክሽን ኤይድ ኢንተርናሽናልን ገለ ካብቶም ዘገልገለትሎም'ዮም። ኣብ ኣተኣላልያን ምክልኻልን ጎንጺ ኣድሂቡ ንዝንቀሳቐስ ናይ ጀርመን ኣማኻሪ ትካል ድማ ኣብ ኢትዮጵያ ኣተሓባባሪት ፕሮጀክት ኮይና ሰሪሓ። ሰናይ ምሕደራ፣ ህንጸት ዓቕምን ሲቪካዊ ተሳትፎን ኣብ ምጥንኻር ኣድሂቡ ዝሰርሕ 'ዜጋ ንዕብየት' [ዜጋ ለዕድገት] ዝተበሃለ ዘይመንግስታዊ ትካል መስራቲትን ኣዶ መንበር ቦርድን ብምዃን'ውን ኣገልጊላ። ጌታሁን ካሳ (ዶ/ር) - ኣባል ቦርድ ካብ ዌብሳይት ቦርድ መረጻ ኢትዮጵያ ዝተረኸበ ሓበሬታ ከምዘመልክቶ ዶክተር ጌታሁን ብ2010 ኣ.ኢ ካብ ዩኒቨርሲቲ ኣዲስ ኣበባ ዶክትሬት ዲግሪኡ ረኺቡ። ኣብ ዝተፈላለዩ ሓላፍነታት ዘገልገለ ኮይኑ፤ ኣብ ትግራይ ሓላፊ ቢሮ ፍትሒ፣ ኣብ ዩኒቨርሲቲታት መቐለን ኣዲስ ኣበባን ብመምህርነትን ዲን ኮሌጅን፣ ኣብ ኮሚሽን ሰብኣዊ መሰላት ኢትዮጵያ ድማ ብዋና ዳይሬክተርነት ሰሪሑ። ኣብ ውሽጢ ሃገርን ደገን ዝተፈላለዩ ናይ መጽናዕቲ ጽሑፋት ንሕትመት ኣብቂዑ'ዩ። ዶክትር ጌታሁን ብኣባልነት ቦርድ መረጻ ካብ ዝሽወም ኣብ ስራሕ ድሕሪ ምጽናሕ ኣብዚ ቕነ ብፍቓዱ መልቀቒ ስራሕ ኣቕሪቡ'ሎ። ብሰንኪ ለበዳ ኮሮናቫይረስ ዝተናውሐ ሃገራዊ መረጻ ኢትዮጵያ ኣብ ሓድሽ ዓመት 2013 ኣ.ኢ ንኽካየድ ምድላዋት ክውገኑ ኣብ ዝተወሰነሉን እቲ ቦርድ ምድላው ኣብ ዝጀመረሉን እዋን ሓደ ካብ ኣባላት ቦርድ ዝኾነ ዶክተር ጌታሁን ካብ ሓላፍነቱ ንምልቃቕ ምውሳኑ ንብዙሓት ሕንቅሕንቅሊተይ ኮይኑ ይርከብ። ንሱ ካብ ኣባልነት ቦርድ ንምልቃቕ ከምዝወሰነ ብምግላጽ ናብ ባይቶ ተወከልቲ ህዝቢ ሕቶ ካብ ምቕራብ ብዝዘለለ ምኽንያቱ እንታይ ከምዝኾነ ኣይገለጸን። ተዛማዲ ትሕዝቶ መረጻ 2012፡ ሃገራዊ መረጻ ኢትዮጵያ 10 ነሓሰ ክካየድ ኣብ ዘቐረበ ውጥን ዘተ ይካየድ ኣሎ15 ጥሪ 2020 ወይዘሪት ብርቱኳን ሚደቅሳ ኣካቢት ቦርድ መረጻ ኾይና ተሸይማ22 ሕዳር 2018 ውድባት ተቓውሞ፡ ሃገራዊ መረጻ ክናዋሕ ኣለዎ7 ጥቅምቲ 2019 መረጻ ትግራይ፡ ሚድያታት ዓለም ነቲ ክልላዊ መረጻ ኣመልኪተን እንታይ በላ?10 መስከረም 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
